kardosdrur/scandi-wiki huggingface dataset:
Buddhistisk forum

Foreningen Buddhistisk Forum er forum for åbne og usekteriske møder mellem buddhismen og vestlig kultur, og nyhedsbreve til medlemmerne formidler blandt andet informationer om buddhistiske grupper i Danmark.

Et tidsskrift med samme navn som foreningen udkommer to gange årligt. Heri behandles forskellige emner, relateret til buddhismen, mere indgående.

Buddhistisk Forum opretholder også internetsider.
Her kan du finde flere oplysninger om foreningen, samt oplysninger om mange buddhistiske grupper i Danmark og Skåne

Foreningen optager alle interesserede, uanset religiøs holdning, og er altså ikke forbeholdt udøvende buddhister.

Den grundlæggende tanke bag Buddhistisk Forum er at beskæftige sig med alle buddhistiske retninger. Vi arbejder for udvidet forståelse mellem retningerne ved at arrangere fællesmeditationer samt foredrag og studiekredse med lærere og mestre fra forskellige traditioner.

Vi har desuden planer om at oprette en besøgstjeneste til gavn for mennesker, der har behov for det. Grundlaget for denne tjeneste er – som alt andet i foreningen – ikke-kommerciel: Hele økonomien er baseret på frivillige bidrag samt medlems- og entréindtægter.

Buddhistisk Forum blev grundlagt i 1991 på initiativ af den herboende rådgiver og foredragsholder T.D. Lakha Lama, som er født og opvokset i Tibet. Han er uddannet ved klosteruniversitetet i Drepung og senere i Benares i Indien.

Eksterne henvisninger 

Buddhistisk Forum

Buddhistisk Forums diskussionsboard 

Buddhisme
Vienna City Marathon

Vienna City Marathon (indtil 1993 Frühlingsmarathon Wien) er det største Maraton i Østrig og har siden 1984 fundet sted årligt i Wien. Udover 42,195 kilometer-ruten bliver også et halvmaraton afholdt.

Ruten begynder Vienna International Centre, krydser Rigsbroen over Donau og føres over Praterstern i Prater, over den venstre bred af Donaukanalen til Schwedenbrücke og bøjer af ved Urania på Ringstraße. Ved Staatsoper forlader den Ringstraße, føres over den venstre Wienzeile til Schönbrunn slot og over Mariahilfer Straße tilbage til Ringstraße. Halvmaratonløbet begynder kun ved enden af Heldenplatz, mens der for maratonløberne er en anden runde, som es derefter løber forbi Wien Rådhus i Alsergrund, der hvor Friedensbrücke skærer Donaukanalen og over Donaukanalbredens venstre side, hvorefter Prater endnu en gang nåes. Efter en ny Prater-runde, som går forbi Ernst-Happel-Stadion og Lusthaus, går ruten over Franzensbrücke og igen til Ringstraße indtil målet nåes ved Heldenplatz.

Ved løbet i 1987 gennemførte Geri Winkler som den første insulinafhængige diabetiker i verden et maratonløb.

Fem østrigske maratonrekorder er sat i løbets historie ved disse løbere: tre af Gerhard Hartmann (1984, 1985 und 1986) henholdsvis en af Dagmar Rabensteiner (2:35:42, 2002) og Susanne Pumper (2:32:21, 2006).

Statistik

Rekorder

Maraton
 Mænd: 2:08:20, Lahoussine Mrikik (MAR), 2006
 Kvinder: 2:23:47, Maura Viceconte (ITA), 2000

Dermed rangerer Vienna City Marathon som nummer 12 på listen over hurtigste gennemførte maraton i verden.

Halvmaraton
 Mænd: 1:07:13, Florian Prüller (AUT), 2007
 Kvinder: 1:13:20, Susanne Pumper (AUT), 2005

Sejrslister

Maraton

Halvmaraton

Udvikling i færdiggørelsestal

Eksterne henvisninger 

 Officiel hjemmeside 
 Vienna City Marathon 2008  Videos of all participants
 Vienna City Marathon på arrs.net 
 Vienna City Marathon på marathoninfo.free.fr 
 Beretning fra Vienna City Marathon 2006 på laufreport.de  
 Løberberetning fra Vienna City Marathon 2003 på lauftreff.de  
 Løberberetning fra Vienna City Marathon 2007 på marathon4you.de 

Maratonløb
Sport i Wien
Simmeringer Haide

Simmeringer Haide (også kaldet Simmeringer Had) er et landskab i 11. bydel i Wien Simmering. Det omfatter det lavtbeliggende del mellem Donaukanal og det nedre af Schwechat og udgør det topografisk lavest beliggende punkt i Wien.

Historie 
Det store flade område med sin noget ufrugtbare jord var i middelalderen stort set dækket af skov. Under den første tyrkiske belejring af Wien i år 1529 blev området brugt som teltlejr af tyrkerne og blev ellers brugt som overdrev. Senere tjente området primært som øvelsesområde for militæret. Her øvede man især skud, også med kanoner, hvoraf gadenavnet Schusslinie kommer. Ydermere brugtes en del af området regelmæssigt til hestevæddeløb.

I år 1909 blev den første lufthavn i Wien åbnet på området. Her lavede blandt andre den franske pilot Louis Blériot fremvisninger for 300.000 tilskuere, hvoraf også Kejser Franz Joseph I kan tælles. Endnu i dag erindrer gaden Bleriotgasse om dette. 

Wiens geografi
Guldranke

Guldranke (Epipremnum aureum) er et medlem af Arum-familien, som stammer fra Sydkina, Sydøstasien, Indonesien, Ny Guinea og Australien.

I naturen vokser guldranke som lian op ad træstammer og grene, og bladene kan blive fem til seks gange større end dem, som guldranke-potteplanter får. Ved god pleje kan også ældre guldranker få væsentlig større blade, end de almindeligvis får.

Placering og pasning
Hvis man kan påvirke luftfugtigheden, foretrækker guldranken høj luftfugtighed, men den klarer sig også i tørre rum. Guldranke er en af vores allermest tålsomme potteplanter, og den klarer sig med forbavsende lidt lys. Dog trives den bedst et sted med meget lys, omend ikke direkte sollys. Guldranke skal vandes sparsomt hele året. Om sommeren skal den gødes regelmæssigt, mens den om vinteren skal gødes sparsomt. Planten trives bedst i stuetemperatur hele året rundt.

Note

Nytteplanter
Stueplanter
Death/doom metal

Death/doom er fusionsgenre mellem doom og dødsmetal. Den er typisk karakteriseret ved kombinationen af det langsomme tempo og tungsindige humør fra doom metal med den growlende vokalstil og dobbeltspark trommeteknik fra dødsmetal. Genren har sin rødder tilbage til slutningen af 1980'erne og fik en del popularitet i 1990'erne, men har siden været mindre almindeligt efter 2000. Death/doom metal sørgede også for opstanden af den nært beslægtede genre funeral doom.

Eksempler på death/doom metal bands 
 Amorphis (kun The Karelian Isthmus og  Tales from the Thousand Lakes)
 Anathema (Indtil albummet Eternity)
 Asphyx
 Autopsy
 Beyond Dawn
 Celestial Season (kun Forever Scarlet Passion og Solar Lovers)
 diSEMBOWELMENT
 Esoteric
 The Gathering (kun Always...)
 Morgion
 My Dying Bride
 Novembers Doom  (Indtil The Pale Haunt Departure)
 Paradise Lost  (Indtil Shades of God)
 Saturnus
 Sentenced (Indtil Down)
 Unholy
 Winter

Noter og referencer 

Doom metal
Hans Ole Thers

Hans Ole Thers er en dansk organist.

Thers blev i 1975 student ved Sorø Akademi. Han har taget kirkemusikalsk diplomeksamen og musikpædagogisk eksamen ved Det Kgl. Danske Musikkonservatorium. I 1984 fik han et fransk stipendium til et års studier i Paris hos organisterne Maire-Claire Alain og André Isoir. I 1986 debuterede han fra solistklassen med meget store anmelderroser.

I 1985 blev Thers ansat ved Helligåndskirken i København som organist og klokkenist, og han har siden 1986 været underviser og fra 1991 docent ved Det Kongelige Danske Musikkonservatorium i orgelspil og improvisation.

Sideløbende hermed har en en udstrakt karriere som orgelsolist i ind– og udland, ligesom han er en efterspurgt akkompagnatør for sangere og instrumentalister. Hans Ole Thers har indspillet adskillige Cd’ er.

Eksterne henvisninger 
 

Organister fra Danmark
Joe Pesci

Joe Pesci, født Joseph Frank Pesci 9. februar 1943 i Newark, New Jersey, USA, er en amerikansk skuespiller, komiker og sanger. 

Han er indenfor skuespillerfaget især kendt for sine skildringer af ofte maniske gangsterkarakterer, fx i Goodfellas, en rolle som han vandt en Oscar for. Derudover har han optrådt som komisk side-kick, fx i Dødbringende våben 2 og 3 og klodset tyv i Alene hjemme. I 1999 besluttede han sig for at indstille sin filmkarriere for i stedet at satse på en musikkarriere; i 2006 fik han dog et comeback som skuespiller i filmen The Good Shepherd.

Biografi 
Pesci, som er af italiensk afstamning, blev født i Newark som ligger nær New York.  Allerede da han var 5 år gammel begyndte han at optræde på forskellige scener der, og få år senere, som 10-årig, medvirkede han fast i et TV-show kaldet "Startime Kids".

Som voksen i 1960'erne begyndte Pesci dog at arbejde som barber, og fulgte derved i sin mors fodspor. Men samtidig udgav han albummet Little Joe Sure Can Sing under pseudonymet Joseph Richie. Pesci spillede også guitar for Joey Dee and the Starliters, og optrådte i Dees film "Hey, Let's Twist!", hvor han altså fik sin filmdebut.

Filmkarriere 
Hans gennembrud som skuespiller kom dog først i 1980, da han medvirkede sammen med Robert De Niro i Martin Scorseses boksefilm Tyren fra Bronx. Efterfølgende optrådte han flere gange sammen med De Niro i film som Once Upon a Time in America (hvor han blev castet på De Niros anbefaling), Goodfellas (for hvilken han modtog en Oscar for bedste mandlige birolle), og Casino. Dette makkerskab blev så berømt at det gav inspiration til en tilbagevendende sketch på TV-showet Saturday Night Live med navnet The Joe Pesci Show. (Den rigtige Pesci og De Niro dukkede op i en enkelt episode). Pesci var vært på showet den 10. oktober 1992, og under udsendelsen reparerede han det billede af den daværende pave Johannes Paul 2., som sangeren Sinead O'Connor i den forrige udsendelse havde revet i stykker.

Pesci medvirkede også i filmen Alene hjemme sammen med en god ven, han og Daniel Stern spillede nemlig de to klodsede tyveknægte, som forsøgte at bryde ind i Macaulay Culkins hus. Andre film, hvor Pesci ikke portrætterede en gangster var først og fremmest JFK  og My Cousin Vinny.

Sangkarriere 
I 1998 udsendte han et nyt musikalbum; Vincent LaGuardia Gambini Sings Just for You, bl.a. indeholdt singlen "Wise Guy". Året efter annoncerede Pesci at han trak sig tilbage som filmskuespiller for at hellige sig en musikkarriere. Pesci vendte dog tilbage til filmen, da han medvirkede i en cameorolle i De Niros film The Good Shepherd fra 2006. Pesci spiller desuden "Charlie Bontempo" i dramaet Love Ranch, hvor han spiller sammen med Helen Mirren.

Filmografi

Referencer

Eksterne henvisninger 

 
 Videoklip fra "The Joe Pesci Show", hvor Pesci og De Niro selv medvirker

Filmskuespillere fra USA
Brolæggerjomfru

En brolæggerjomfru er et stamperedskab, der benyttes til at banke f.eks. brosten eller fliser ned i højde, så man opnår et jævnt lag.

Impulsoverførende værktøj
Michael Smith

Michael John Smith (Mike Smith) (30. april 1945 – 28. januar 1986) var en amerikansk astronaut, der døde i ulykken med rumfærgen Challenger.

Se også 
Challenger-ulykken

Eksterne henvisninger 
 Biografi Michael J. Smith NASA 
 Biografi Michael J. Smith  Challenger Center for Space Science Education 

Astronauter fra USA
Omkomne ved rumfart
Frat Pack

Frat Pack er kaldenavnet på en gruppe skuespillere, der har spillet sammen i nogle af de mest sælgende komediefilm. Navnet blev først taget i brug juni 2004, da avisen USA Today bragte en artikel om skuespillere, der sammen havde sat sig på filmene, hvis primære opgave var at få folket til krampagtigt at grine.

Frat Pack-navnet blev i første omgang kædet sammen med skuespillerne Ben Stiller, Jack Black, Vince Vaughn, Will Ferrell og brødrene Owen og Luke Wilson. Senere kom også Steve Carell med i gruppen efter han gjorde krav på et medlemskab, da han var vært for underholdningsprogrammet Saturday Night Live. Hans helt præcise ord var at han nu var "en del af gruppen."

Senere hen er netværket blevet udvidet. Bagmanden Judd Apatow står altid anført som enten producer eller instruktør i flere af Frat Pack-filmene, mens der samtidig er opstået en helt ny generation af skuespillere – de går under navnet The Pledges.

Det startede originalt med Paul Rudd, da han spillede med i den verdensberømte sitcom Friends, hvor han var Phoebe Buffays kæreste (og senere mand), Mike Hannigan. Senere kom den canadiske skuespiller Seth Rogen, der nu har været med i et utal af sjove komediefilm, mens også den 29-årige Jason Segel blander sig i Frat Pack-gruppen, omend han ikke er nær så eksponeret som den resterende del.

Udover Rudd- og Rogen-generationen er der nu en helt ny generation, der begynder at røre på sig. Den har frontmændende Michael Cera, Christopher Mintz-Plasse og Jonah Hill, som alle fik deres store gennembrud i 2007. Cera, Mintz-Plasse og Jonah Hill var hovedpersonerne i Superbad, en semi-biografi af netop nævnte Seth Rogen, mens Seth Roger var med i Knocked Up, der fik premiere i selvsamme år. Michael Cera spiller desuden en af hovedrollerne i 2009-filmen Year One, som lander i biograferne til sommer, mens Christopher Mintz-Plasse var en væsentlig figur i 2008-filmen Role Models, der havde Paul Rudd og Seann William Scott i hovedrollerne. Udover Hill, Cera og Mintz-Plasse figurerer Jay Baruchel også i denne generation.

Frat Pack-medlemmer

Skuespillere 
 Ben Stiller
 Will Ferrell
 Vince Vaughn
 Owen Wilson
 Jack Black
 Steve Carell
 Paul Rudd

Folkene bag 
 Todd Phillips
 Judd Apatow
 Shauna Robertson
 Adam McKay

Filmografi i udvalg 
 Zoolander (2001)
 Old School (2003)
 Starsky & Hutch (2004)
 Dodgeball: A True Underdog Story (2004)
 Anchorman: The Legend of Ron Burgundy (2004)
 The 40 Year Old Virgin (2005)
 Wedding Crashers (2005)
 Talladega Nights: The Ballad of Ricky Bobby (2006)
 Blades of Glory (2007)
 Knocked Up (2007)
 Superbad (2007)
 Forgetting Sarah Marshall (2008)
 Drillbit Taylor (2008)
 Pineapple Express (2008)
 Role Models (2008)
 Tropic Thunder (2008)
 Step Brothers (2008)
 I Love You, Man (2009)
 Observe and Report (2009)
 Year One (2009)
 Land of the Lost (2009)
 Funny People (2009)

Ekstern henvisning 
 Frat Pack-fanside 

Skuespillere fra USA
Grupper
Logisk bombe

En logisk bombe er en type trojansk hest, dvs. et skadeligt program, som afvikles, når specielle omstændigheder er til stede. Det kan f.eks. væe en dato, en bestemt tastaturkombination etc., som får den logiske bombe til at udløse en handling som ændrer, sletter eller kopiere data.

Malware
Troilus og Kressida

Troilus og Kressida er et skuespil af William Shakespeare skrevet i 1602, med handling fra trojanerkrigen. Det er ikke en konventionel tragedie idet protagonisten Troilus ikke dør, men det slutter med en meget nedstemt sekvens om Hektors død udenfor Troja og ødelæggelsen af kærligheden mellem Troilus og Kressida. Tonen i stykket veksler mellem vild komedie og mørk tragedie, og mange synes det er vanskeligt for at forstå hvordan man skal opfatte figurene. Flere karakteristiske elementer i stykket er blevet set som moderne, det vil sige forud for sin tid litteratur- og teaterhistorisk set. 

Handlingen i stykket er lånt fra Geoffrey Chaucers digt "Troilus og Criseyde".

Eksterne henvisninger 

Skuespil af William Shakespeare
Tragedier
Skuespil fra 1602
Protagonist

En protagonist var oprindelig den person, som havde hovedrollen i et græsk drama. I dag bruges ordet gerne om én som engagerer sig meget for en sag. Protagonisten er helten i en historie og har gerne en modstander, antagonist.

Teater
Tikal (spil)

Tikal er et brætspil af designertypen. Det er designet af Wolfgang Kramer og Michael Kiesling og er det første i deres Mask Trilogy, som også omfatter Java og Mexica. Spillet blev udgivet i 1999 af Ravensburger på tysk og Rio Grande Games på engelsk. Spillet er navngivet efter maya-lokaliteten Tikal i Guatemala.

Priser 
 Spiel des Jahres (1999)
 Deutscher Spiele Preis (1999)
 Best Multiplayer Strategy Game (2000) uddelt af Games Magazine
 International Gamers Awards: Best Multi-Player General Strategy Game (2000)

Eksterne henvisninger 
 Tikal på BoardGameGeek

Brætspil
Zimbabwe African National Union

Zimbabwe African National Union, forkortet ZANU var et politisk parti under Rhodesias, og til slut Zimbabwes uafhængighed dannede som en splittelse fra ZAPU. Partiet vandt valgene i 1980 under Robert Mugabes lederskab. Otte år senere slog det sig igen sammen med Joshua Nkomos ZAPU og dannede ZANU-PF, dagens styrende parti i landet.
 

Politiske partier i Zimbabwe
Diller

Diller har flere betydninger:

 Diller, Nebraska – en by i Nebraska

En række personer med efternavnet Diller:
 Barry Diller (født 1942), amerikanisk forretningsmand
 Burgoyne Diller
 Dwight Diller
 Elizabeth Diller (født 1954), amerikanisk arkitekt
 Karl Diller (født 1941), tysk politiker
 Phyllis Diller (født Phyllis Ada Driver, 1917), amerikanisk komiker

Et par film:
 Killer Diller, dramafilm fra 2004
 Killer Diller (film, 1948), en musical-film

Se også 
 Penis – "diller" er et af mange slangord for denne legemsdel
Bobby Jones (golfspiller)

Robert Tyre "Bobby" Jones Jr. (17. marts 1902 – 18. december 1971), født i Atlanta, Georgia, USA, tidligere amerikansk amatørgolfspiller, ingeniør og sagfører. I sin karrieres højdepunkt fra 1923 til 1930, spillede han golf tre måneder om året medens resten af tiden blev brugt til uddannelse.

Bobby Jones regnes for en af de bedste golfspillere gennem tiderne. Han begyndte at spille golf som fem-årig, slog endelig igennem i 1923, hvor han startede med at vinde US Open i Inwood, New York og sluttede med at vinde US Amateur Championship golftunering i Merion, USA 

Jones vandt 13 mesterskaber i 20 forsøg i denne periode på syv år. Efter den sidst sejr sluttede han med at spille golf på konkurrenceplan. Han var på det tidspunkt 28 år gammel og var stadig amatør trods flere tilbud om at spille som professionel.

Større sejre

Syv sejre i professionelle turneringer 
 US Open: 1923, 1926, 1929, 1930
 British Open: 1926, 1927, 1930

Seks sejre i amatørturneringer 
 US Amateur Championship: 1924, 1925, 1927, 1928, 1930
 British Amateur: 1930

Diverse 
 Vandt golfens Grand Slam i 1930, eneste golfspiller som nogensinde har udført denne præstation

Forskelligt 
 Optaget i World Golf Hall of Fame 
 Deltaget i fem U.S. Walker Cup teams
 Kaptajn for U.S. Walker Cup team i 1928 og 1930
 Grundlægger af Augusta National Golf Club
 United States Golf Association's årlige pris for årets golfspiller i USA, er opkaldt efter Jones, the Bobby Jones Award

Uddannelse 
 Maskiningeniør fra Georgia Institute of Technology, USA i 1922
 Engelsk litteratur fra Harvard University, USA i 1924
 Advokat fra Emory University, USA i 1925

Eksterne henvisninger og kilder 
 Profil af Bobby Jones 
 World Golf Hall of Fame, Bobby Jones 

Golfspillere fra USA
Personer fra Savannah
Frontlinjestaterne

Frontlinjestatene var en organisation etableret for at opnå sort majoritetsstyre i Sydafrika. Den eksisterer ikke længere. Tidligere medlemmer inkluderede Angola, Botswana, Lesotho, Mozambique, Tanzania, Zambia og Zimbabwe. Amerikanske relationer med frontlinjestaterne nåede sine højde under menneskerets-presset i Carter-årene. Reagans viceudenrigsminister for Afrika, Chester Crocker, mødte frontlinjestaterne for at opnå fredsaftaler mellem Sydafrika, Mozambique, Angola og Namibia.

Afrikas historie
Sydafrikas historie
Internationale organisationer
Mexica (brætspil)

Mexica er et brætspil af designertypen. Det er designet af Wolfgang Kramer og Michael Kiesling og er det afsluttende i deres Mask Trilogy, som også omfatter Tikal og Java. Spillet blev udgivet i 2002 af Ravensburger på tysk og Rio Grande Games på engelsk. Spillet er navngivet efter Mexico City, og foregår i Tenochtitlan, som den hed i aztekertiden.

Priser 
 Tric Trac d'Argent (2002).

Eksterne henvisninger 
 Mexica på BoardGameGeek

Brætspil
Ravensburger
Grand Slam (golf)

Grand Slam i golf er et uofficielt koncept for mandlige golfspillere, som igennem tiderne har ændret karakter.

Golfens Grand Slam omfatter i dag 2007, de fire store golfturneringer The Masters, US Open, British Open og PGA Championship, som alle skal vindes i samme kalenderår. Ingen har endnu været i stand til at vinde de fire turneringer samme år. Tiger Woods er den golfspiller der har været nærmest ved målet. Woods har sejre i alle fire turneringer over en to-årig periode.

Før The Masters blev grundlagt blev de engelske- og amerikanske amatørmesterskaber betragtet som en del af Grand Slam, men er i dag som ovenfor angivet erstattet af The Masters og PGA Championship.

Kun én golfspiller har vundet den uofficielle titel, amatøren Bobby Jones i 1930.

Golf
Grand Slam (flertydig)

Grand Slam har flere betydninger:

 Grand Slam i tennis – de fire mest prestigefyldte tennisturneringer i verden samt betegnelsen for at have vundet disse fire turneringer inden for samme kalenderår.
 Grand Slam (golf) i golf – de fire mest betydningsfulde golfturneringer i verden samt betegnelsen for en vinder af disse fire turneringer inden for samme kalenderår.
 Grand Slam (galop) – I amerikansk hestevæddeløb betegnelsen for de fire løb Kentucky Derby, Preakness Stakes, Belmont Stakes og Breeder's Cup Classic (både hingste, valakker og hopper) og betegnelsen for at vinde disse fire løb. For hopper udgøres Grand Slam af Kentucky Oaks, Black-Eye Susan Stakes, Acorn Stakes, and Breeder's Cup Distaff.

 Grand slam – betegnelsen for en særlig home run i baseball.
Journalister uden grænser

Reporters sans frontièrs (RSF), eller Journalister uden grænser er en international non-profit organisation, der bekæmper overgreb mod journalister og mediearbejdere verden over, fordi de har udøvet deres journalistiske arbejde. Organisationen har hovedkontor i Paris, og har 13 kontorer i andre lande inklusiv, Bruxelles, London, Washington, Rio de Janeiro og Stockholm. Der er ikke et kontor i Danmark.

Organisationen har høringsret i Forenede Nationer, UNESCO og Europarådet.

Arbejde 
Reporters sans Frontiers udgiver hvert år et pressefrihedsindex. Derudover laver de daglige rapporter om pressefriheden. De giver vejledning og træning til journalister i fysisk og digital sikkerhed.

RSF har siden 1992 hvert år udgivet en pressefrihedspris. Den går til journalister, der har udfordret magthavere på trods af trusler.

Vindere 

 1992 Zlatko Dizdarevic, Bosnien-Hercegovina
 1993 Wang Juntao, Kina
 1994 André Sibomana, Rwanda
 1995 Christina Anyanwu, Nigeria
 1996 Isik Yurtçu, Tyrkiet
 1997 Raúl Rivero, Cuba
 1998 Nizar Nayyouf, Syrien
 1999 San San Nweh, Myanmar
 2000 Carmen Gurruchaga, Spanien
 2001 Reza Alijani, Iran
 2002 Grigory Pasko, Rusland
 2003 Ali Lmrabet, Marokko; The Daily News, Zimbabwe; Michèle Montas, Haiti
 2004 Hafnaoui Ghoul, Algeriet; Zeta, Mexico; Liu Xiaobo, Kina
 2005 Zhao Yan, Kina; Tolo TV, Afghanistan; National Union of Somalian Journalists, Somalia; Massoud Hamid, Syrien
 2006 Win Tin, Burma; Novaya Gazeta, Rusland; Guillermo Fariñas Hernández, Cuba
 2007 Seyoum Tsehaye, Eritrea; Democratic Voice of Burma, Burma; Kareem Amer, Egypten; Hu Jia, Zeng Jinyan, Kina
 2008 Ricardo Gonzales Alfonso, Cuba; Radio Free NK, Nordkorea; Zarganar and Nay Phone Latt, Burma
 2009 Amira Hass, Israel; Dosh, Chechnya
 2010 Abdolreza Tajik, Iran; Radio Shabelle, Somalia
 2011 Ali Ferzat, Syrien; Weekly Eleven News, Burma
 2012 Mazen Darwish, Syrien; 8Sobh, Afghanistan
 2013 Muhammad Bekjanov, Usbekistan; Uthayan, Sri Lanka
 2014 Sanjuana Martínez, Mexico; FrontPage Africa, Liberia; Raif Badawi, Saudi-Arabien
 2015 Zeina Erhaim, Syrien; Zone9, Etiopien; Cumhuriyet, Turkey
 2016 Hadi Abdullah, Syrien; 64 Tianwang, Kina; Lu Yuyu and Li Tingyu, Kina
 2017 Tomasz Piatek, Polen; Medyascope, Tyrkiet; Soheil Arabi, Iran
 2018 Swati Chaturvedi, Indien; Matthew Caruana Galizia, Malta; Inday Espina-Varona; Filippinerne; Carole Cadwalladr, Storbritannien
 2019 Eman al Nafjan, Saudi-Arabien; Pham Doan Trang, Vietnam; Caroline Muscat, Malta

Historie 
RSF blev grundlagt i Montpellier, Frankrig i 1985 af Robert Ménard, Rémy Loury, Jacques Molénat og Émilien Jubineau. Organisationen blev anerkendt som NGO i Frankrig i 1995.

Eksterne henvisninger 
 Reporters sans frontièrs svenske hjemmeside
 Reporters sans frontièrs internationale hjemmeside

Internationale organisationer
Etableret i 1985